ai4bharat/Pralekha huggingface dataset:
وزارت دفاع
بحر ہند کا بحری سمپوزیم - بحریہ کی مشق 2022 
نئی دہلی، 30 مارچ 2022:
بحر ہند کا بحری سمپوزیم  بحریہ کی مشق 2022  کا پہلا ایڈیشن 26 سے 30 مارچ کے دوران گوا اور بحیرہ عرب میں منعقد کیا گیا۔ اس مشق کا مقصد رکن بحری افواج کے درمیان انسانی امداد اور ریلیف  کی کارروائیوں میں بین العملیت کو بڑھانا تھا۔ اس مشق میں آئی او این ایس کے 25 رکن ممالک میں سے 16 نے شرکت کی۔
2007 میں قائم ہونے والا بحر ہند کا بحری سمپوزیم  بحر ہند کے خطے کے لیٹورل ممالک کی بحری افواج کے درمیان تعاون و اشتراک کا ایک اہم فورم ہے۔ اس فورم نے علاقائی بحری امور پر گفت و شنید کو متحرک کیا ہے، دوستانہ تعلقات کو فروغ دیا ہے اور بحر ہند کے خطے میں بحری سلامتی کے تعاون میں نمایاں بہتری لایا ہے۔
آئی ایم ای ایکس - 22 مارموگاو بندرگاہ، گوا میں 26 سے 27 مارچ کے دوران بندرگاہی مرحلے پر مشتمل تھا اور اس کے بعد 28 سے 30 مارچ کے دوران بحیرہ عرب میں بحری مرحلہ پر مشتمل تھا۔ اس میں بنگلہ دیش، فرانس، بھارت اور ایران کی بحریہ کے جنگی جہاز، بحری جائزے کے طیارے اور ہیلی کاپٹر شامل تھے۔ آئی او این ایس کی 15 رکنی بحری افواج یعنی آسٹریلیا، بنگلہ دیش، فرانس، بھارت، انڈونیشیا، مالدیپ، ماریشس، موزمبیق، عمان، قطر، سنگاپور، سری لنکا، تھائی لینڈ، متحدہ عرب امارات اور برطانیہ کے 22 مشاہدین نے بھی اس مشق میں حصہ لیا۔ شرکا نے آئی او این ایس ایچ اے ڈی آر کے رہ نما خطوط کی توثیق کی اور سمندر سے ساحل تک ایچ اے ڈی آر فراہم کرنے کے ساتھ ساتھ سمندر میں مصیبت زدہ جہازوں کو مدد فراہم کرنے کے لیے جوابی رسپانس تیار کیا۔ بھارتی اور فرانسیسی بحریہ کے سربراہوں نے آئی ایم ای ایکس -22 کے بحری مرحلے کے دوران مشقوں کا مشاہدہ کیا اور مابعد مشق کارروائی میں بھی شرکت کی۔
اس مشق کو خطے کی بحری افواج کے لیے خطے میں قدرتی آفات کے دوران تعاون اور اجتماعی طور پر رسپانس کے لیے ایک اہم قدم کے طور پر دیکھا جاتا ہے اور علاقائی تعاون کو مزید مستحکم کرنے کی راہ ہم وار کرتا ہے۔
ارضیاتی سائنس کی وزارت
آئندہ پانچ دنوں کے دوران ملک کے کسی بھی حصے میں شدیدگرمی کی لہر کے حالات نظر نہیں آرہے ہیں
نئی دہلی،15 جون2021/ ہندستان کے محکمہ موسمیات  کے موسم کی پیشگوئی کے قومی مرکز کے مطابق:

موجودہ درجہ حرارت کی صورتحال اور آئندہ پانچ دن کے لئے انتباہ
کل کے زیادہ سے زیادہ درجہ حرارت کا منطر
گرمی کی لہر :کوئی نہیں ہے
زیادہ سے زیادہ درجہ حرارت :مغربی راجستھان اور مشرقی راجستھان کے دور دراز مقامات اور مغربی مدھیہ پردیش میں زیادہ سے زیادہ درجہ حرارت 40.0 ڈگری سے زیادہ ریکارڈ کیا گیا
کل فتح گڑ ھ  میں زیادہ سے زیادہ درجہ حرارت 42.4 ڈگری ریکارڈ کیا گیا۔
آج کے کم سے کم درجہ حرارت کا منظر
گرم رات :کوئی نہیں 
کم سے کم درجہ حرارت گجرات کے علاقے اور ذیلی ہمالیائی مغربی بنگال میں متعدد مقامات پر اور کونکن اور گوا کے کچھ مقامات پر نیز مغربی راجستھان ، ہریانہ، چنڈی گڑھ، اور دہلی ،وسطی مہاراشٹر، ساحلی آندھراپردیش، گنگائی، مغربی بنگال اور مغربی مدھیہ پردیش کے دور دراز مقامات پر کم سے کم درجہ حرارت معمول سے زیادہ  تک تھا۔
براہ کرم مزید تفصیلات اور گرافکس کے لئے یہاں کلک کریں https://static.pib.gov.in/WriteReadData/specificdocs/documents/2021/jun/doc202161531.pdf
براہ مہربانی خصوصی مقامات کی پیش گوئی اور انتباہ کے لئے موسم ایپ ڈاؤن لوڈ کریں ، ایگرومیپ ایڈوائزری کے لئے میگھ دودھ ایپ اور بجلی گرنے کے انتباہ کے لئے دامنی ایپ اور ریاست ایم سی /اور ایم اسی کی ویب سائٹوں کو مقامی موصول اور انتباہ او رپیشن گوئی کے لئے ملاحظہ کریں۔
ش ح۔ ش ت۔ج
Uno-5506
(Visitor Counter : 160
وزارت خزانہ
محکمہ مالیاتی خدمات کے سکریٹری نے سرکردہ ضلع منیجروں اور ریاستی سطح کے بینکروں کی کمیٹی کے کنوینروں کے ساتھ جائزہ میٹنگ کی صدارت کی
محکمہ مالیاتی خدمات ، وزارت خزانہ کے سکریٹری ڈاکٹر وویک جوشی نے آج یہاں آرزو مند اضلاع کے سرکردہ ضلع مینیجروں  اور ریاستی سطح کے بینکروں کی کمیٹی  کے کنوینروں کے ساتھ ایک جائزہ میٹنگ کی صدارت کی۔ جائزہ میٹنگ میں نیتی آیوگ، پنچایتی راج اور ڈی ایف ایس کے سینئر افسران نے بھی شرکت کی۔
میٹنگ کے دوران ہدف شدہ مالیاتی شمولیت کے مداخلتی پروگرام  کے تحت 112 آرزو مند اضلاع کی پیش رفت پر تفصیلی تبادلہ خیال کیا گیا۔ اتکرش پروگرام کے تحت 10 منتخب اضلاع کی پیش رفت کا بھی جائزہ لیا گیا۔
ڈاکٹر جوشی نے ملک میں مالیاتی شمولیت کی مہم کو آگے بڑھانے میں ایس ایل بی سی اور ایل ڈی ایم کی کوششوں کی تعریف کی اور ایل ڈی ایم اور ایس ایل بی سی کے کنوینروں سے درخواست کی کہ وہ طے شدہ سنگ میل کو حاصل کرنے کے لیے اگلے چھ ماہ کو نئے جوش و جذبے کے ساتھ استعمال کریں۔
جائزہ میٹنگ کے دوران، بینکوں پر اس بات پر زور دیا گیا کہ وہ ان اضلاع میں کریڈٹ کی رسائی کو مزید بڑھانے پر کام کریں اور تمام آباد دیہاتوں کے 5 کلومیٹر کے اندر کم از کم ایک بینکنگ آؤٹ لیٹ کی دستیابی کو یقینی بنائیں۔
بینکوں سے یہ بھی درخواست کی گئی کہ وہ پنچایتی راج اداروں کی مدد سے دیہاتوں میں مالیاتی خواندگی کے کیمپ چلائیں تاکہ مالی شمولیت کی اسکیموں کی کارکردگی کو مزید بہتر بنایا جاسکے۔ کارکردگی کا مظاہرہ کرنے والے اضلاع اور ایس ایل بی سی کے لیے انعام اور شناختی پروگرام پر بھی تبادلہ خیال کیا گیا۔
ریلوے کی وزارت
ریلوے، کوئلہ اور کانوں کے وزیر مملکت جناب راؤصاحب داداراؤ پاٹل دنوے، اور صحت و خاندانی بہبود کی وزیر مملکت ڈاکٹر بھارتی پروین پوار نے نندگاؤں میں ایل ٹی ٹی-گورکھپور کاشی ایکسپریس کے رکنے کی سہولت کو ہری جھنڈی دکھا یا (ویڈیو لنک کے ذریعہ(
حکومت ہند کے وزیر مملکت برائے ریلوے، کوئلہ اور کان، جناب راؤصاحب داداراؤ پاٹل دنوے، اور حکومت ہند کی وزیر مملکت برائے صحت و خاندانی بہبود، ڈاکٹر بھارتی پروین پوار، نے 14 اگست 2022 کو  15017-ایل ٹی ٹی گورکھپور کاشی ایکسپریس ٹرین کے نندگاؤں میں رکنے کی سہولت کو جھنڈی دکھایا۔
سینٹرل ریلوے کے جنرل منیجر جناب انیل کمار لاہوتی نے ہیڈ کوارٹر ممبئی سے ویڈیو لنک کے ذریعہ معززین، میڈیا اور مسافروں کا خیرمقدم کیا۔ بھوساول ڈویژن کے ڈویژنل ریلوے منیجر جناب راجیش کلہاری نے شکریہ کے کلمات پیش کیے۔ ہیڈ کوارٹر کے سینئر افسران نے ویڈیو لنک کے ذریعہ تقریب میں شرکت کی اور بھوساول ڈویژن کے سینئر افسران نندگاؤں ریلوے اسٹیشن پر موجود تھے۔
مندرجہ ذیل تین ٹرینوں کو 14 اگست 2022 سے تجرباتی بنیادوں پر 6 ماہ کی مدت کے لیے نندگاؤں اور لاسلگاؤں میں روکا گیا ہے۔
نندگاؤں میں
15017 –ایل ٹی ٹی گورکھپور ایکسپریس 11.29 بجے نندگاؤں پہنچے گی اور 11.30 بجے روانہ ہوگی
15018 گورکھپور-ایل ٹی ٹی ایکسپریس 11.39 بجے نندگاؤں پہنچے گی اور 11.40 بجے روانہ ہوگی
22177 –سی ایس ایم ٹی -وارانسی مہانگری ایکسپریس 05.04 بجے نندگاؤں پہنچے گی اور 05.05 بجے روانہ ہوگی
22178 وارانسی-سی ایس ایم ٹی مہانگری ایکسپریس 05.39 بجے نندگاؤں پہنچے گی اور 05.40 بجے روانہ ہوگی
لاسلگاؤں میں
11071 ایل ٹی ٹی -بنارس کامایانی ایکسپریس 17.37 بجے لاسلگاؤں پہنچے گی اور 17.38 بجے روانہ ہوگی
11072 بنارس-ایل ٹی ٹی کامایانی ایکسپریس 17.59 بجے لاسلگاؤں پہنچے گی اور 18.00 بجے روانہ ہوگی۔
نوٹ: مندرجہ بالا تمام ٹرینوں کا سفراور 14 اگست 2022 سے شروع ہو رہا ہے اور مسافر ین اس سہولت سے فائدہ اٹھا سکتے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
9144
(Visitor Counter : 84
بہت چھوٹی، چھوٹی اور درمیانی صنعتوں کی وزارت
کووڈ-19 کے خوف کے باوجود، کھادی انڈیا کے فلیگ شپ سی پی آؤٹ لیٹ نے گاندھی جینتی کے موقع پر 1.02 کروڑ روپے کی ریکارڈ فروخت کی
نئی دہلی 04؍اکتوبر:
اس گاندھی جینتی کے موقع پر کھادی کے چاہنے والوں کا جذبہ کووڈ-19 کے خوف پر غالب آ گیا جبکہ کناٹ پلیس میں دہلی کے فلیگ شپ کھادی انڈیا آؤٹ لیٹ نے 1 کروڑ سے زیادہ کی ریکارڈ فروخت کی۔ جمعہ  کو کھادی کی مجموعی فروخت 1،02،19،496 روپے ریکارڈ کی گئی ، جو موجودہ کورونا وبائی صورتحال کے پیش نظر نمایاں طور پر زیادہ ہے۔ گزشتہ سال ، 2 اکتوبر کو کھادی کے سی پی آؤٹ لیٹ میں کل فروخت 1.27 کروڑ روپے رہی تھی۔
اوسطاً 6258 روپے فی بل کی خریداری کے ساتھ دن بھر میں 1633 بل تیار ہوئے۔ مختلف طبقات اور عمر سے تعلق رکھنے والے صارفین صبح سے ہی کھادی انڈیا کے آؤٹ لیٹ میں قطار میں لگے نظر آئے۔ نمایاں طور پر، کھادی اور ولیج انڈسٹریز کمیشن نےمہاتماگاندھی کی 151ویں یوم پیدائش منانے کے لیے اپنی تمام مصنوعات پر روایتی سالانہ خصوصی 20 فیصد کی چھوٹ بھی شروع کی ہے۔
KVICچیئرمین شری ونے کمار سکسینا نے بڑے پیمانے پر فروخت کے اعداد و شمار کو وزیر اعظم شری نریندر مودی کی طرف سے کھادی خریدنے کے لیے کی جانے والی مسلسل اپیلوں اور عوام میں اس کی بڑھتی ہوئی مقبولیت کے ساتھ منسوب کیا۔ سکسینا نے کہا، ”کورونا وبائی بیماری کے باوجود، لوگوں کی بڑی تعداد کھادی خریدنے کے لیے آئی جو کہ عالیجناب وزیر اعظم کی بار بار کی جانے والی اپیلوں کا نتیجہ ہے۔ کھادی ایک گھریلو نام بن گیا ہے اور کھادیکے چاہنے والوں کی تعداد میں مسلسل اضافہ ہوتا جارہا ہے۔ اور پیداوار میں کئی گنا اضافے کے باوجود ، KVIC نے اپنی مصنوعات کی حد کےاعلیٰ ترین معیار کو یقینی بنایا ہے جس نے ہمارے صارفین کی بنیاد کو برقرار رکھا ہے۔ “ انھوں نے مزید کہا کہ اگرچہ اس سال اس وبائی بیماری کی وجہ سے فروخت کے اعدادوشمار پچھلے سال کے نشان سے تھوڑا کم رہے ہیں ، لیکن ایک ہی دن میں1 کروڑ سے زیادہ کی فروخت کافی اطمینان بخش ہے۔
اس سال کھادی کی فروخت کیاعلیٰاعدادشمار زیادہ اہمیت کے حامل ہیں۔ اگرچہ کووڈ-19 لاک ڈاؤن کے دوران تقریباً تمام سرگرمیاںبندتھیں ، KVIC نے ملک بھر میں اپنیمتنوع سرگرمیوں کو جاری رکھا جس میں کپڑے اور دیہی صنعتی مصنوعات کی وسیع رینج کے علاوہ چہرے کے ماسک اور ذاتیحفظان صحت سے متعلق مصنوعات جیسے ہینڈ واش اور ہینڈ سینیٹائزر کی تیاری بھی شامل ہے۔
صحت اور خاندانی بہبود کی وزارت
وزارت صحت تمباکو کی روک تھام سے متعلق اقدامات میں تیزی لائے گی
کمیونٹی شمولیت تمباکو کی روک تھام کے مسئلے سے نمٹنے میں کلیدی حیثیت رکھتی ہے: سکریٹری 
نئی دہلی۔31؍ مئی۔صحت اور خاندانی فلاح وبہبود کی وزارت نے آج تمباکو سے منع کرنے کے عالمی دن 2019 کی یاد میں ‘‘تمباکو اور پھیپھڑوں کی صحت ’’ سے متعلق ایک قومی مشاورت کا انعقاد عالمی صحت تنظیم کے اشتراک سے کیا۔ تقریب سے خطاب کرتے ہوئے صحت اور خاندانی فلاح وبہبود کی وزارت کی سکریٹری محترمہ پریتی سودن نے تمباکو سے منع کرنے کے عالمی دن 2019 کے موضوع ، ‘‘تمباکو کے استعمال سے لوگوں کے پھیپھڑوں کی صحت ’’ سے جڑے خطرات اور کینسر سے لیکر سانس لینے کی مزمن بیماری تک کو اجاگر کیا۔ انہوں نے کہا کہ ایک فریم ورک کی تعمیر انتہائی ضروری ہے جو طویل مدتی ، اثرانگیز اور ڈیٹا اور ثبوت پر مبنی ہو۔ تقریب میں ڈاکٹر وی کے پال ، رکن  ، نیتی آیوگ نے تقریب میں شامل ہونے والوں کو انسداد تمباکو عہد وپیمان دلایا۔
ایم او ایچ ایف ڈبلیو کے ایڈیشنل سکریٹری جناب سنجیو کمار ، ایم او ایچ ایف ڈبلیو کے جوائنٹ سکریٹری جناب وکاس شیل اور بھارت میں ڈبلیو ایچ او کے نمائندے ڈاکٹر ہینک بیکیدم بھی اس موقع پر موجود تھے۔
تقریب میں شامل ہونے والوں سے خطاب کرتے ہوئے محترمہ پریتی سودن، سکریٹری  نے کمیونٹی شمولیت کی ضرورت پر زور دیتے ہوئے کہا کہ لوگوں اور کنبوں کے لئے یہ سمجھنا ضروری ہے کہ سگریٹ نوشی سے کس طرح زندگی کا معیار متاثر ہوتا ہے۔ انہوں نے مزید کہا کہ کمیونٹی شمولیت کے بغیر ہمیں کامیابی نہیں مل سکتی۔ انہوں نے کہا کہ بھارت نے تمباکو کے خلاف شعوری طور پر جدوجہد شروع کی ہے۔ حکومت نے اب تمباکو کے استعمال سے پیدا ہونے والی صحت صورتحال سے نمٹنے کیلئے کئی اقدامات کیے ہیں۔
تقریب سے خطاب کرتے ہوئے نیتی آیوگ کے رکن ڈاکٹر وی کے پال نے تمام شکلوں میں تمباکو کے استعمال کے خطرے سے نمٹنے کیلئے ‘‘جن آندولن ’’ کی ضرورت پر زور دیا۔ انہوں نے کہا کہ اس کے لئے رویوں میں تبدیلی کی ضرورت ہے۔ انہوں نے مزید کہا کہ ہزاروں ایسے پوائنٹس کانیٹ ورک تیار کرکے تمباکو چھوڑنے کیلئے مواقع پیدا کرنے کی فوری ضرورت ہے، جہاں لوگ جاسکتے ہوں اور تمباکو چھوڑنے کیلئے مدد حاصل کرسکتے ہوں۔
بھارت میں ڈبلیو ایچ او کے نمائندہ ڈاکٹر ہینک بیکیدم نے کہا کہ تمباکو سے منع کرنے کا عالمی دن ان تمام شراکت داروں کیلئے ایک منفرد موقع فراہم کرتا ہے کہ وہ تمباکو کے استعمال سے نمٹنے کیلئے کثیر جہتی اسٹریٹجیز پر توجہ مرکوز کریں۔ تمباکو کی روک تھام ہر ایک کی ذمہ داری ہے۔ حکومتوں ، برادریوں ، کنبوں اور افراد کو تمباکو کے خلاف لڑائی میں ایک ساتھ متحد ہونا چاہئے، انہیں صحت کا انتخاب کرنا چاہئے اور تمباکو کی تمام روایتی اور نئی شکلوں کو خیرآباد کہناچاہئے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن ۔ ن ا ۔ ع ن
U-2252
(Visitor Counter : 60
کامرس اور صنعت کی وزارتہ
جناب گوئل نے ’بھارت @ 75: دھولا ویرا سے نریندر مودی تک‘ عنوان سے منعقد ثقافتی تقریب کے دوران طلباء سے خطاب کیا
جناب گوئل نے طلباء کو امرت کال میں مستقبل کے چیلنجز کو قبول کرنے، بڑے اہداف طے کرنے، ہندوستان کو ایک ترقی یافتہ ملک بنانے میں مدد کرنے کی تلقین کی
تجارت و صنعت، امور صارفین، خوراک اور عوامی تقسیم اور ٹیکسٹائل کے مرکزی وزیر جناب پیوش گوئل نے آج نوجوانوں سے اپیل کی کہ وہ ہندوستان کو ایک خوشحال اور ترقی یافتہ ملک بنانے میں اپنا تعاون دیں اور اسے ایک ایسا ملک بنائیں جہاں خوشحالی ہر شہری تک پہنچے۔ انہوں نے طلباء سے کہا کہ وہ مستقبل کے چیلنجز کو قبول کریں اور اپنے لیے ’بھاگ‘ یا بڑے اہداف طے کریں اور ان کے حصول کے لیے کام کریں۔ جناب گوئل نئی دہلی کے سری فورٹ آڈیٹوریم میں منعقد ایک ثقافتی فیسٹول بعنوان ’بھارت @ 75: دھولا ویرا سے نریندر مودی تک‘سے خطاب کر رہے تھے۔
وزیر موصوف نے کہا کہ اگلے 25 سال، امرت کال، ایک ترقی یافتہ ملک کے طور پر ہندوستان کے ارتقاء کی وضاحتی خصوصیت ہونے والے ہیں۔ انہوں نے کہا کہ ایک آزاد ملک کے طور پر ہندوستان کے 75 سالوں نے ایک بنیاد بنانے میں مدد کی ہے، جس کے ثمرات سے آنے والے سالوں میں ہم سبھی کو مستفید ہونے کا موقع ملے گا۔ انہوں نے کہا کہ یہ ہمیں اس بات پر غور کرنے کا موقع فراہم کرتا ہے کہ ہم یہاں کیسے پہنچے، ہم اپنے آپ کو مستقبل میں کہاں دیکھتے ہیں۔
جناب گوئل نے کہا کہ آج کے پروگرام کا تھیم، ’بھارت @ 75: دھولا ویرا سے نریندر مودی تک‘، ہمیں یاد دلاتا ہے کہ ہندوستان کے پاس ہزاروں سال کی ایک بھرپور میراث ہے۔ انہوں نے مزید کہا کہ ہندوستان جمہوریت کی ماں ہے اور یہ ہمارے ملک میں ہزاروں سال پہلے رائج تھی۔ آج ہم سبھی کے پاس جو بیش قیمتی وراثت ہے،وہ ہمیں ورثے میں ملی ہے اور یہ اگلے 25 سالوں تک ہماری مدد کرے گی جب ہم ہندوستان کی آزادی کے 100 سال منانے کی تیاریوں میں مصروف ہیں۔
طلباء کو نئے ہندوستان کا مستقبل بتاتے ہوئے، جناب گوئل نے انہیں نصیحت کی کہ وہ اپنے آپ پر بھروسہ رکھیں، اپنے ملک پر یقین رکھیں، ان سب چیزوں میں یقین رکھیں جو اچھی ہے اور جو کچھ اچھا نہیں ہے اسے بدل دیں۔ انہوں نے مزید کہا کہ ہم سب مل کر ہندوستان کے مستقبل کو بدل سکتے ہیں اور ہم ہندوستان کے مستقبل کی تعمیر مل کر کریں گے۔ نئی تعلیمی پالیسی کی ستائش کرتے ہوئے جناب گوئل نے طلباء پر زور دیا کہ وہ سائنسی مزاج پیدا کریں اور اختراعی اور کاروباری بنیں۔
جناب گوئل نے کہا کہ گزشتہ 8 سالوں میں وزیر اعظم مودی کی دور اندیش قیادت میں حکومت نے ملک کے ہر ایک گھر کی تمام بنیادی ضروریات کو پورا کیا ہے۔ اس تناظر میں انہوں نے پکے گھروں کی فراہمی، بجلی، کھانا پکانے کے گیس کنکشن، صحت، صفائی، مالی شمولیت اور اس طرح کے دیگر اقدامات کو یقینی بنانے کے حکومتی اقدامات کے بارے میں بتایا۔
ثقافتی پروگرام میں نوجوان طلباء نے وادی سندھ کی تہذیب سے لے کر آج تک کے ہمارے ملک کی کہانی کو موسیقی، رقص، تھیٹر، مارشل آرٹ اور ملٹی میڈیا پروجیکشن کے ذریعے پیش کیا۔
وزارت دفاع
آزادی کا امرت مہوتسو پر سرحدی سڑک تنظیم کی موٹرسائیکل مہم نے دوسرا مرحلہ مکمل کیا
اہم باتیں:
- دوسرا مرحلہ سری نگر سے سلی گوڑی
- پہلے مرحلے میں دس روز میں نئی دہلی سے سری نگر تک 3500 کلو میٹر کا فاصلہ طے کیا۔ دوسرا مرحلہ مکمل کیا اور 3500 کلو میٹر فاصلہ طے کرکے چار نومبر 2021 کو سلی گوڑی پہنچے۔
- آزادی کا امرت مہوتسو کے موقع پر BRO کے ذریعہ کل ہند موٹر سائیکل مہم کو وزیر دفاع جناب راج ناتھ سنگھ نے روانہ کیا۔
ہندوستان کی آزادی کے 75 برس مکمل ہونے پر BRO موٹر سائیکل مہم نے دوسرا مرحلہ کامیابی سے مکمل کیا اور چار نومبر 2021 کو یہ ٹیم سلی گوڑی پہنچ گئی۔ بی آر او اور انڈین آرمی کے 20 اہلکاروں پر مشتمل ٹیم نے 24 اکتوبر 2021 کو اپنا سفر شروع کیا تھا اور گیارہ دن میں جموں وکشمیر ، پنجاب، اتراکھنڈ، اترپردیش ، بہار اور آسام کا احاطہ کرتے ہوئے تقریبا تین سو کلر میٹر کا فاصلہ طے کیا۔
پہلے مرحلے میں یہ لوگ لیہہ اور لداخ، جموں وکشمیر اور ہماچل پردیش کے اوبڑکھابڑ اور پہاڑی علاقوں سے گزرے۔ دوسرے مرحلے کا سفر سری نگر، رام بن، جموں اور شی کیش کے پہاڑی راستوں میں طے ہوا۔ اپنے سفر کے آخری آدھے حصے میں ٹیم نے شمال، وسطی اور درمیانی گنگائی میدان کا راستہ طے کیا اور یوپی اور بہار کے مذہبی مقامات /شہروں رشی کیش، پریاگ راج، بودھ گیا اور وارانسی کا احاطہ کیا۔
ٹیم کے ارکان کا ہر جگہ عوام نے گرم جوشی کے ساتھ خیر مقدم کیا اور گھل مل گئے۔ کشمیر کے اسکولی بچوں اور مقامی نوجوانوں سے ٹیم نے بات چیت کی اور انھیں قوم کی تعمیر میں حصہ لینے کے لئے حوصلہ افزائی کی اور انھیں بی آر او /فوج میں شامل ہونے کی ترغیب دی۔
جموں ، چنڈی گڑھ، رشی کیش اور سلی گوڑی میں ٹیم کے ارکان کو سابق فوجیوں اور شجاعت کے انعام یافتگان سے ملوانے کا نظم کیا گیا تھا۔ ٹیم ارکان پنچکولہ، جموں اور رشی کیش میں اولڈ ہوم بھی گئے اور بزرگوں کی خریت پوچھی۔ سری نگر جموں،رشی کیش اور اسّی گھاٹ، یوپی میں اسکولی بچوں اور این سی سی کیڈس کے ساتھ بات چیت ہوئی اور ٹیم نے انھیں اپنے تجربات سے آگاہ کیا اور انھیں بتایا کہ کس طرح تعلیم کے ذریعہ وہ بااختیار بن سکتے ہیں۔ ٹیم نے اسکولی بچوں میں کتابیں ، بیگ اور لکھنے پڑھنے کی چیزیں تقسیم کیں۔
سری نگر، رشی کیش اور اسّی گھاٹ، یوپی میں بی آر او پروجیکٹوں کے تحت مختلف مقامات پر 800 سے زیادہ افراد کے لئے مفت طبی کیمپ لگائے گئے۔ شرکاء کو معلوماتی لیکچرز بھی دیئے گئے اور بیماریوں سے بچنے اور کووڈ-19 پروٹوکول پر عمل کرنے کی جانکاری فراہم کی۔
ٹیم نے تنک پور،پریاگ راج، چندولی اورڈارجلنگ میں روڈ سیفٹی سے متعلق بیداری پیدا کرنے کے لئے مختلف پروگراموں کا اہتمام کیا اور چار نومبر 2021 کو بالآخر سلی گوڑی میں اس کا اختتام ہوا جہاں انھوں نے سلی گوڑی میں بی آر او جوانوں کے ساتھ دیوالی منائی،تیسرا مرحلہ پانچ نومبر کو شروع ہوا اور اب یہ ٹیم راجدھانیوں/اہم مقامات، ناتھولا، گنگٹاک، گوہاٹی، تیز پور، ایٹا نگر اور پاسی گھاٹ سے گزرے گی اور دوم دوما میں یہ مرحلہ مکمل ہوگا۔
ریلوے کی وزارت
ریلوے کی وزارت نے اگلے دور کے ٹرانسپورٹ نظام کے سلسلے میں مہارت کے سینٹر کے قیام کے لئے یونیورسٹی آف برمنگھم کے ساتھ مفاہمت نامے پر دستخط کئے
ٹرانسپورٹ کے شعبے میں صلاحیت سازی کی سمت فیصلہ کن قدم
نئی دہلی، 19 دسمبر 2019، ریلوے کی وزارت کے تحت نیشنل ریل ٹرانسپورٹ انسٹی ٹیوٹ نے، جو ایک ڈیمڈ یونیورسٹی ہے، 18 دسمبر 2019 کو، نئی دہلی میں ریلوے بھون میں یونیورسٹی آف برمنگھم کے ساتھ ایک اقرار نامے پر دستخط کئے۔ اس کا مقصد اگلے دور کے ٹرانسپورٹ نظام کے لئے مہارت کا اپنا پہلا سینٹر قائم کرنا ہے۔ اس مفاہمت نامے پر ریلوے بورڈ کے چیئرمین ونود کمار یادو جبکہ یونیورسٹی آف برمنگھم میں ریلوے ریسرچ اور ایجوکیشن کے برمنگھم سینٹر کے سربراہ پروفیسر کلائیو رابرٹس نے دستخط کئے۔
انڈین ریلوے اس سینٹر کا ایک بانی ساجھیدار ہے اور وہ اپنے سینٹرالائزڈ تربیتی اداروں اور تحقیقی اداروں کے ذریعہ یا براہ راست دستیاب دیگر وسائل ، فاضل آلات اور پیشہ ورانہ مہارت کے علاوہ مالکانہ ڈاٹا فراہم کرے گا۔ یہ سینٹر دیگر صنعتی اور تعلیمی اداروں سے شراکت داری کو بھی مدعو کرے گا۔
یہ سینٹر ہندوستان میں ریل اور ٹرانسپورٹ کے سیکٹر کو فروغ دینے میں شامل ہوگا جس میں ان سروس پروفیشنلس کے لئے پوسٹ گریجویٹ، ڈاکٹرل اور پوسٹ ڈاکٹرل پروگرامس، کسٹمائزڈ تربیتی پروگرام کی پیش کش شامل ہے۔یہ سینٹر معلوماتی پروگرامس، کانفرنسز اور ورکشاپ کا اہتمام کرنے میں بھی شامل ہوگا تاکہ ٹرانسپورٹ کے سیکٹر میں رجحانات ، نئی تحقیق، عالمی نوعیت کے بہترین طور طریقے، اقدامات اور ترقی کو عام کیا جاسکے۔
اس سیٹر کا قیام ٹرانسپوٹیشن کے سیکٹر میں ہماری صلاحیت سازی کی سمت ایک اور قدم ہے جو ہائی اسپیڈ ریلوے، ہندوستانی ریلوے کی جدید کاری، سنگلنگ سسٹم، رولنگ اسٹاک اور آپریشن جیسے قومی پروجیکٹوں کی عمل آوری اور تعمیر میں شرکت کے لئے ہمارے نوجوانوں کو تیار کرے گا۔
نیشنل ریل ٹرانسپورٹ انسٹی ٹیوٹ کے بارے میں :
نیشنل ریل ٹرانسپورٹ انسٹی ٹیوٹ ایک ڈیمڈ یونیورسٹی کے طور پر قائم کی گئی ہے اور وہ 2018 سے سرگرم ہے۔مختلف ڈسپلنس میں اسکولوں اور محکموں کے علاوہ نیشنل ریل ٹرانسپورٹ انسٹی ٹیوٹ کا مقصد مہارت کے بین تادیبی سینٹرس کو فروغ دینا ہے جو تعمیری لحاظ سے مثبت ہوں گے۔ اس سے ٹرانسپورٹ سیکٹر کو ریسرچ اور تعلیم کو فروغ دیا جاسکے گا۔ انسٹی ٹیوشن کے بارے میں مزید تفصیلات www.nrti.edu.in پر دستاب ہے۔
یونیورسٹی آف برمنگھم کے بارے میں:
یونیورسٹی آف برمنگھم، ریلوے تحقیق اورتعلیم کے لئے برمنگھم سینٹر کے لئے ایک ہوم ہے جہاں 150 سے زیادہ ماہرین تعلیم، محققین اور پیشہ ور سروسز اسٹاف ، عالمی ریل صنعت کو عالمی نوعیت کی تحقیق ، تعلیم اور قیادت فراہم کررہے ہیں۔ ریلوے ریسرچ اور ایجوکیشن کے لیے برمنگھم سینٹر یوروپ میں ریلوے میں تحقیق اور تعلیم کے لئے سب سے بڑی یونیورسٹی پر مبنی مرکز ہے جو اعلی تعلیم کے پروگراموں کے ساتھ ساتھ عالمی نوعیت کی نئی ٹکنالوجیاں فروغ دے رہا ہے اور آب و ہوا میں تبدیلی اور بجلی کے نظام ، توانائی کے استعمال، ریلوے کنٹرول وغیرہ کو بھی آگے لے جارہا ہے۔
۔۔۔۔۔۔۔۔۔۔۔
U- 5941
(Visitor Counter : 84
مکانات اور شہری غریبی کے خاتمے کی وزارت
سنٹرل وسٹا ڈویلپمنٹ/ری ڈیولپمنٹ ماسٹر پلان کے تحت، تاریخ کے مطابق صرف 4 پروجیکٹوں پر عمل درآمد کیا جا رہا ہے
نئی دہلی،2 دسمبر 2021: سنٹرل وسٹا ڈویلپمنٹ/ری ڈیولپمنٹ ماسٹر پلان کے تحت صرف 4 منصوبے یعنی نئی پارلیمنٹ بلڈنگ کی تعمیر، سنٹرل وسٹا ایونیو کی تعمیر نو،1، 2 اور 3 کامن سنٹرل سیکرٹریٹ بلڈنگز کی تعمیر اور نائب صدر کی رہائش گاہ کی تعمیر پر عمل درآمد کیا جا رہا ہے۔ تفصیلات درج ذیل ہیں:
|
|
پروجیکٹ کا نام
|
|
تخمینی لاگت 
|
|
ابھی تک خرچ ہوئی رقم 
|
|
تک مکمل ہونے کا تخمینہ
|
|
حاصل شدہ پیشرفت
|
|
پارلیمنٹ کی نئی عمارت
|
|
971
|
|
340.58
|
|
اکتوبر 2022
|
|
35فیصد
|
|
سینٹرل وسٹا ایونیو کی تعمیر نو
|
|
608
|
|
190.76
|
|
دسمبر 2021
|
|
60فیصد
|
|
1، 2 اور 3 کامن سنٹرل سیکرٹریٹ بلڈنگز
|
|
3,690
|
|
7.85
|
|
نومبر 2023
|
|
وسائل کو متحرک کرنے اور سائٹ کی تیاری جاری ہے۔
|
|
نائب صدر کی رہائش گاہ
|
|
208.48
|
|
15
|
|
نومبر 2022
|
|
وسائل کو متحرک کرنے اور سائٹ کی تیاری جاری ہے۔
جاری مالی برس 2021-22 میں سنٹرل وسٹا کی ڈیولپمنٹ/دوبارڈیولپمنٹ کے کاموں کے لیے 1289 کروڑ روپئےمختص کیے گئے ہیں۔
نئی پارلیمنٹ کی عمارت یا سینٹرل وسٹا میں دیگر عمارتوں کی تعمیر کے لیے، کوالٹی نیزلاگت پر مبنی بولی کا طریقہ اختیار نہیں کیا گیا ہے۔ بولی کے لیے کوالٹی نیزلاگت پر مبنی طریقہ، صرف سینٹرل وسٹا کی ڈیولپمنٹ/دوبارڈیولپمنٹ کے لیے جامع فن تعمیر اور انجینئرنگ کی منصوبہ بندی کے لیے کنسلٹنٹ کی شمولیت کے لیے اپنایا گیا ہے۔
سنٹرل وسٹا میں جاری کاموں نے 10000 سے زیادہ ہنر مند، نیم ہنر مند اور غیر ہنر مند کارکنوں کو سائٹ اور آف سائٹ پر براہ راست ذریعہ معاش کے مواقع فراہم کیے ہیں اور 24.12 لاکھ سے زیادہ افرادی دن کا روزگار پیدا کیا ہے۔ اس کے علاوہ سیمنٹ، سٹیل اور دیگر تعمیراتی سامان کی تیاری اور نقل و حمل میں خاطر خواہ روزگار فراہم کیا گیا ہے۔ سنٹرل وسٹا کی ڈیولپمنٹ/دوبارڈیولپمنٹ کے یہ کام کریں
ملک کی معیشت میں اپنا حصہ رسدی کریں گے اور آتم نربھر بھارت کے لیے ہمارے عزم کو پورا کرنے میں مدد کریں گے۔ ایم پی ایل اے ڈی ایس اسکیم کے ساتھ سینٹرل وسٹا ڈیولپمنٹ/ری ڈیولپمنٹ کے کاموں کا کوئی تعلق نہیں ہے۔ اسکے علاوہ علیحدہ طور پر، مرکزی کابینہ نے 10 نومبر 2021 کو منعقدہ اپنی میٹنگ میں، مالی سال 2021-22 کے بقیہ حصے اور مالی سال 2022-23 سے مالی سال 2025-26 تک جاری رکھنے کے لیے، ایم پی ایل اے ڈی اسکیم  کو 17,417 کروڑ کے تخمینی خرچ کے ساتھ بحال کر دیا ہے۔۔
یہ معلومات، ہاؤسنگ اور شہری امور کی وزارت میں وزیر مملکت جناب کوشل کشور نے آج لوک سبھا میں ایک تحریری جواب میں دیں۔
محنت اور روزگار کی وزارت
پارلیمانی قائمہ کمیٹی نے سماجی سیکوریٹی 2019 سے متعلق کوڈ اور صنعتی تعلقات کوڈ 2019 پر تجاویز طلب کیں
نئی دہلی،15/ جنوری۔صنعتی تعلقات کے کوڈ 2019 اور سماجی سیکوریٹی 2019 سے متعلق کوڈ جو لوک سبھا میں پیش کیا گیا تھا ۔ لوک سبھا اسپیکر کے ذریعے جائزے اور رپورٹ کے لئے ممبر پارلیمنٹ جناب بھرتروہاری مہتاب کی سربراہی میں لیبر سے متعلق قائمہ کمیٹی کے حوالے کی گئی ہے۔
کمیٹی نے فیصلہ کیاہے کہ عام لوگوں او ر خصوصاً این جی اوز / ماہرین/ شراکت داروں/ اداروں سے ہر کوڈ پر الگ الگ تجاویز رائے طلب کی جائیں۔ کمیٹی کے سامنے تحریری میمورنڈم / تجاویز اور زبانی ثبوت پیش کرنے کے لئے طریقہ کار ہماری ویب سائٹ https:/www.loksabha.nic.in پر دیکھی جاسکتی ہیں۔
پیٹرولیم اور قدرتی گیس کی وزارت
جناب دھرمیندر پردھان نے ہندوستان کے 8 ویں پیداواری بیسن - بنگال بیسن کو قوم کے نام وقف کیا
نئی دہلی۔20 دسمبر خود انحصار ہندوستان کی ایک اہم ضرورت ، توانائی کی ضرورت کو پورا کرنے کی کوششوں کو فروغ دینے کے لیے پیٹرولیم و قدرتی گیس اور اسٹیل کے وزیرجناب دھرمیندر پردھان نے آج ہندوستان کے آٹھویں پیداواری بیسن ، بنگال بیسن کو قوم کے نام وقف کیا۔
جناب دھرمیندر پردھان نے اشوک نگر دریافت کو قوم کے نام وقف کرتے ہوئے کہا کہ یہ ڈسکوری ہندوستان کی توانائی کے تحفظ کے لئے ایک اہم کردار ادا کرے گی۔ انہوں نے کہا کہ یہ دریافت یقینی طور پر تیل کے درآمدپر انحصار کو کم کرنے کے محترم وزیر اعظم نریندر مودی کی اپیل کے تئیں ہمارے عزم میں اضافہ ہوگا۔جناب پردھان نے او این جی سی کو مبارکباد پیش کرتے ہوئے کہا کہ یہ دریافت ہندوستان کے سائنس دانوں اور انجینئروں کی لگ بھگ سات دہائیوں کی انتھک کوششوں کا نتیجہ ہے جس سے مغربی بنگال کی مضبوط ترقی کی نئی راہیں ہموار ہوئی ہیں۔ انہوں نے مزید کہا کہ آخر کار بنگال بیسن دنیا کے تیل اور گیس کے نقشے پراپنی جگہ بنانے کے لئے تیار ہے۔
وزیر موصوف نے کہا کہ حکومت ہند او این جی سی کی مکمل حمایت کرنے کے لئے پرعزم ہے تاکہ مغربی بنگال کے مضافاتی علاقے سے زیادہ تیل اور گیس کی تلاش کرنے نیز ریاست اور اس کے عوام کی خوشحالی نیز مقامی طور پر روزگار پیدا کرنے کے اس کی کوششیں ایک اہم موڑ ثابت ہو۔ انہوں نے مزید کہا کہ آج پروڈکشن سائٹ کو باضابطہ قوم کے نام وقف کرنا قومی فخر کا ایک لمحہ اور ہندوستان کوسر زمین مغربی بنگال کی جانب سے ایک تحفہ ہے۔
او این جی سی نے 24 پرگنہ ضلع میں اشوک نگر -1 ، بنگال بیسن کے کنواں سے تیل کی پیداوار شروع کر کے ایک بڑا قدم اٹھایا۔ اچھی طرح سے اشوک نگر -1 کنواں کو حکومت ہند کے ذریعہ جاری کردہ ابتدائی منیٹائزیشن پلان کے تحت تیل پیدا کرنے کے طور پر مکمل کیا گیا تھا۔ اس سے او این جی سی نے ہندوستان کے آٹھ پیداواری کنووں میں سے سات کو دریافت کیا ہے اور اس نے تیل اور گیس کے 83 فیصد ذخائر کا احاطہ کیا ہے۔ او این جی سی ہندوستان کا سب سے بڑا تیل اور گیس پیدا کرنے والا ملک ہے جس نے ملک کی 72 فیصد ہائیڈرو کاربن پیداوار میں اپنا حصہ درج کرایا ہے۔
اشوک نگر -1 کنواں نے او این جی سی کے ذریعہ خطے میں ہائیڈرو کاربن کی تلاش کے اختتام کی اطلاع دی ہے ، اس سے قبل 5 نومبر 2020 کو آئی او سی ایل کی ہلدیہ آئل ریفائنری کو ہائڈروکاربن کی پہلی کھیپ بھیجی تھی۔
ریاستی دارالحکومت کولکاتہ سے 50 کلو میٹر کے فاصلے پر اشوک نگر کے پروڈکشن سائٹ میں منعقدہ ایک پروگرام کے دوران جناب پردھان کے ساتھ ، ممبر پارلیمنٹ جناب جوترمیے سنگھ مہتو ، جناب ششی شنکر ، سی ایم ڈی ، او این جی سی اور ڈائریکٹرز بھی موجود تھے۔ جناب پردھان نے کووڈ پروٹوکول کے بعد ، سینئر عہدیداروں کے منتخب اجتماع کے درمیان ، سکر روڈ پمپ  کو تبدیل کرکے تیل کی باضابطہ پیداوار کا آغاز کیا۔ انہوں نے جیو فزیکل پارٹی کے کیمپ کا بھی دورہ کیا اور اشوک نگر بلاک کے تشخیصی پروگرام کے لئے زلزلے سے متعلق ڈیٹا کا مشاہدہ کیا۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض (
U-8257
(Visitor Counter : 175